Izziņa par atzinumos sniegtajiem iebildumiem

|  |
| --- |
| Ministru kabineta rīkojuma projekts "Par informācijas sabiedrības attīstības pamatnostādņu ieviešanu publiskās pārvaldes informācijas sistēmu jomā (mērķarhitektūras 50.0 versija – Jaunas Eiropas Savienības tiesību aktu pārņemšanas un ieviešanas kontroles informācijas sistēmas izstrāde un ieviešana (ESTAPIKS2))" |

(dokumenta veids un nosaukums)

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |
|  |  |  |  |  |  |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |  |  |
| --- | --- | --- | --- |
| Datums | 26.03.2019. (Ministru kabineta rīkojuma projekts nosūtīts sākotnējai saskaņošanai).  09.04.2019. (Starpministriju sanāksme)  23.04.2019. (Ministru kabineta rīkojuma projekts nosūtīts atkārtotai saskaņošanai). | | |
|  |  | | |
| Saskaņošanas dalībnieki | Finanšu ministrija, Vides aizsardzības un reģionālās attīstības ministrija, Latvijas Lielo pilsētu asociācija, Latvijas Pašvaldību savienība | | |
|  |  | | |
|  |  | |  |
| Saskaņošanas dalībnieki izskatīja šādu ministriju (citu institūciju) iebildumus | |  | Finanšu ministrijas iebildumus un priekšlikumus |
|  | |  | |
|  | | | |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā | | Latvijas Pašvaldību savienība | |
|  | |  | |

**II. Jautājumi, par kuriem saskaņošanā vienošanās ir panākta**

|  |  |  |  |  |  |  |
| --- | --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | | Projekta attiecīgā punkta (panta) galīgā redakcija |
| 1 | 2 | 3 | | 4 | | 5 |
| 1. | **Rīkojuma projekta pielikums un anotācija** | **1. iebildums.**  Saskaņā ar pielikumā un anotācijā sniegto informāciju, projekta "Jaunas Eiropas Savienības tiesību aktu pārņemšanas un ieviešanas kontroles informācijas sistēmas izstrāde un ieviešana (ESTAPIKS2)" (turpmāk – Projekts) ietvaros tiek plānots izstrādāt un ieviest uzlabojumus Eiropas Savienības tiesību aktu pārņemšanas un ieviešanas kontroles informācijas sistēmas (turpmāk – ESTAPIKS) otrajai versijai. ESTAPIKS tika izstrādāta jau 2010.gadā, kā arī uzlabotā informācijas sistēma ESTAPIKS2 veicinās valsts pārvaldes iestāžu darbības efektivitāti, attiecīgi ir paredzams, ka tiks ietaupīts gan laiks, gan finanšu resursi (piemēram, tiks ietaupīts finansējums, kas paredzēts papīra dokumentācijas sagatavošanai un nosūtīšanai, tiks nodrošināts amatpersonu darba laika ietaupījums, kā rezultātā tiks ietaupīti arī finanšu līdzekļi). Ņemot vērā minēto, lūdzam TM pārskatīt Projekta ietvaros izstrādātās informācijas sistēmas ESTAPIKS2 turpmākai uzturēšanai no valsts budžeta papildu nepieciešamā finansējuma apmēru, izvērtējot iespējas vismaz daļēji Projekta uzturēšanu nodrošināt piešķirto valsts budžeta līdzekļu ietvaros, atbilstoši precizējot rīkojuma projekta 5.punktu un anotācijas III sadaļas "Tiesību akta projekta ietekme uz valsts budžetu un pašvaldību budžetiem" (turpmāk – III sadaļa) 6.punktā "Detalizēts ieņēmumu un izdevumu aprēķins" (turpmāk – 6.punkts) sniegto informāciju.  **2. iebildums.**  Lūdzam anotācijā skaidrot rīkojuma projekta 5.punktā ietverto uzturēšanas izmaksu apjomu, ņemot vērā, ka tas sastāda 15% gadā no projekta kopējām izmaksām, kas ir salīdzinoši liels īpatsvars, tai skaitā ņemot vērā Projekta kopējās izmaksas salīdzinājumā ar citiem informācijas un komunikācijas tehnoloģiju projektiem, kas tiek īstenoti Eiropas Savienības struktūrfondu un Kohēzijas fonda 2014.–2020.gada plānošanas perioda darbības programmas "Izaugsme un nodarbinātība" 2.2.1.1.pasākuma "Centralizētu publiskās pārvaldes IKT platformu izveide, publiskās pārvaldes procesu optimizēšana un attīstība" (turpmāk – 2.2.1.1.pasākums) ietvaros. Vienlaikus lūdzam papildināt anotācijas III sadaļas 6.punktu ar ESTAPIKS2 turpmākai uzturēšanai papildu nepieciešamā finansējuma aprēķinu, atšifrējot, kā ir noteikts uzturēšanai nepieciešamais finansējums (kādus pasākumus tas ietver). | | **Panākta vienošanās elektroniskās skaņošanas laikā** | | **Pārrunāts starpinstitūciju sanāksmē.**  **Rīkojuma projekta 5. punktu izteikt šādā redakcijā:**  "Pēc projekta pabeigšanas noteikt projekta rezultātu plānotās uzturēšanas izmaksas ne vairāk kā 75 000 *euro* gadā, Tieslietu ministrijai izvērtējot esošās informācijas sistēmas uzturēšanai paredzēto finansējumu un citus iespējamos ietaupījumus, un nepieciešamības gadījumā papildu finansējumu pieprasīt normatīvajos aktos noteiktajā kārtībā."  **Anotācijas III sadaļas "Tiesību akta projekta ietekme uz valsts budžetu un pašvaldību budžetiem" 6. punkta otro rindkopu izteikt šādā redakcijā:**  "Lai nodrošinātu ilgtspēju projekta ietvaros izstrādātiem un ieviestiem IKT risinājumiem, pēc projekta termiņa beigām ir plānojamas IKT risinājumu uzturēšanas izmaksas. Pēc projekta pabeigšanas provizoriskās ESTAPIKS2 jaunā risinājuma uzturēšanas izmaksas plānotas ne vairāk kā 75 000 EUR/gadā, jeb 15%. Izmaksu indikatīvais sadalījums ir šāds:  - Informācijas sistēmas funkcionalitātes, tajā skaitā, drošības atjauninājumi – 5 %;  - Sistēmas nepārtrauktas darbības nodrošināšana, operatīva reaģēšana problēmu gadījumos – 8 %;  - Informācijas sistēmas tehniskais atbalsts un drošības pārvaldība – 2 %.  Uzturēšanas izmaksas nepieciešamas, sākot no 2021. gada."  **Anotācijas III sadaļas "Tiesību akta projekta ietekme uz valsts budžetu un pašvaldību budžetiem" 8. punkta otro rindkopu izteikt šādā redakcijā:**  "Projekta īstenošanai nepieciešamie valsts budžeta līdzekļi normatīvajos aktos noteiktajā kārtībā tiks pieprasīti no 74. resora "Gadskārtējā valsts budžeta izpildes procesā pārdalāmais finansējums" 80.00.00 programmas "Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai".  Pēc projekta pabeigšanas projekta rezultātu uzturēšanai nepieciešamās izmaksas nodrošinās, Tieslietu ministrijai izvērtējot esošās informācijas sistēmas uzturēšanai paredzēto finansējumu un citus iespējamos ietaupījumus, un nepieciešamības gadījumā papildu finansējumu pieprasot normatīvajos aktos noteiktajā kārtībā."  **Rīkojuma projekta pielikuma sadaļa "Sociālekonomiskais indikatīvais lietderīgums" aiz vārdiem "sistēmas uzturēšanai" papildināta ar:**  ", jeb 15%. Izmaksu indikatīvais sadalījums ir šāds:  - Informācijas sistēmas funkcionalitātes, tajā skaitā, drošības atjauninājumi – 5 %;  - Sistēmas nepārtrauktas darbības nodrošināšana, operatīva reaģēšana problēmu gadījumos – 8 %;  - Informācijas sistēmas tehniskais atbalsts un drošības pārvaldība – 2 %." |
| 2. | **Anotācija** | **3. iebildums.**  Lūdzam anotācijā skaidrot, vai Projekta ietvaros plānotās darbības nedublēs darbības, kas tiek īstenotas Valsts kancelejas projekta Nr.2.2.1.1/17/I/014 "Vienotais tiesību aktu projektu izstrādes un saskaņošanas portāls" ietvaros, tai skaitā, vai starp abiem projektiem plānots nodrošināt savstarpēju sinerģiju. | | **Ņemts vērā** | | **Pārrunāts starpinstitūciju sanāksmē.**  **Anotācijas III sadaļa "** **Risināmās problēmas:" papildināta ar informāciju,** ka projekta Nr. 2.2.1.1/17/I/014 "Vienotais tiesību aktu projektu izstrādes un saskaņošanas portāls" ietvaros 2018. gada 12. jūnijā VARAM un TM noslēdza Starpresoru vienošanos (reģ. nr. 1-6.1/69) ar mērķi nodrošināt, ka ESTPIKS2 un TAP nedublētos plānotās darbības.  Detalizēta informācija par abu sistēmu sadarbību ir iekļauta Projekta detalizētajā apraktā. |
| 3. | **Rīkojuma projekta pielikums un anotācija** | **4. iebildums.**  Pielikumā un anotācijā norādīts, ka Projekta īstenošanas rezultātā tiks uzlabota arī sadarbība starp lietotājiem dažādās ministrijās, taču plānotās aktivitātes ir vērstas uz plašāku informētību, automātisku atgādinājumu un brīdinājumu izstrādi, nevis risinājumu izstrādi sadarbības veicināšanai. Lūdzam skaidrot, kā Projekts nodrošinās dažādu ministriju sadarbības uzlabošanos. | | **Ņemts vērā**    Projektā netiek paredzēta atsevišķa darbība dažādu ministriju sadarbības uzlabošanas nodrošināšanai, jo pats ESTAPIKS2 pēc savas funkcionalitātes tiek izstrādāts ar mērķi nodrošināt efektīvāku sadarbību starp ministrijām. Līdz ar to projekta 1. darbības "ESTAPIKS uzlabotās versijas izstrāde un ieviešana" ietvaros tiks nodrošināta minētās sadarbības uzlabošana. | | **Pārrunāts starpinstitūciju sanāksmē.**  **Rīkojuma projekta pielikums un Anotācijas** netika grozīta. |
| 4. | **Rīkojuma projekta pielikums** | **5. iebildums.**  Lūdzam svītrot pielikuma sadaļā "Ieguldījums SAM rezultāta rādītāju sasniegšanā" norādīto atsauci uz MK noteikumu Nr. 653 7.2. apakšpunktu, nodrošinot korektas informācijas atspoguļošanu par Projekta ietvaros plānotajiem uzraudzības rādītājiem. Papildus lūdzam svītrot norādīto iznākuma rādītāju "Izstrādātas un publicētas nozares informācijas atkalizmantošanas 3 datu kopas", ņemot vērā, ka tas nav 2.2.1.1.pasākuma iznākuma rādītājs saskaņā ar MK noteikumu Nr.653 7.1.apakšpunktu. | | **Ņemts vērā** | | **Pārrunāts starpinstitūciju sanāksmē.**  **Rīkojuma projekta pielikuma sadaļā "Ieguldījums SAM rezultāta rādītāju sasniegšanā":**   1. svītrota atsauce uz MK noteikumu Nr. 653 7.2. apakšpunktu; 2. svītrots iznākuma rādītājs "Izstrādātas un publicētas nozares informācijas atkalizmantošanas 3 datu kopas". |
| 5. | **Rīkojuma projekta pielikums** | **6. iebildums.**  Vēršam uzmanību, ka pielikumā ietvertais sociālekonomisko ieguvumu aprēķins nesniedz pārliecību par Projekta izdevīgumu sabiedrībai, tai skaitā:  a) ieguvuma "Soda naudas apjoms" aprakstā prognozēts sociālekonomiskais ieguvums 339 360 *euro*, novēršot Eiropas Savienības tiesību aktu pārņemšanas termiņu kavēšanos un atbilstošo soda un kavējuma naudu maksāšanu, taču no sniegtā apraksta nav izsecināms, kā projektā plānotie risinājumi novērsīs minēto kavējumu rašanos, ņemot vērā, ka atgādināšana par termiņiem notiek arī pašlaik (tai skaitā ņemot vērā sniegto informāciju, ka ESTAPIKS darbības pārtraukumu gadījumā tas tiks veikts telefoniski/ar vēstuļu vai e-pasta starpniecību);  b) ieguvuma "Informācija par ES tiesību aktu pārņemšanu un ES Tiesas lietām" aprēķins balstās uz prognozēto lietotāju skaitu, kas daļēji izriet no pašreizējā lietotāju skaita, un 18 minūšu ietaupījumu katram lietotājam, taču nav sniegts skaidrojumus, balstoties uz kādiem pieņēmumiem ietaupījums laikā tiek prognozēts tieši 18 minūšu apmērā.  Ņemot vērā minēto un to, ka pašlaik aprēķinātais sociālekonomisko ieguvumu apjoms (688 010 *euro*) sastāda tikai pusi no projekta izmaksām 10 gadu periodā (1 250 000 *euro*), lūdzam novērst minētās nepilnības, pārskatot sociālekonomisko ieguvumu kategorijas un sniedzot papildu informāciju, tādējādi nodrošinot, ka Projektam plānoti argumentēti un reālistiski sociālekonomiskie ieguvumi, kas pamato tā lietderīgumu sabiedrībai. | | **Ņemts vērā** | | **Pārrunāts starpinstitūciju sanāksmē.**  **Rīkojuma projekta pielikuma sadaļā "Turpmāk veikti indikatīvi sociālekonomisko ieguvumu aprēķini":**   1. Informācija par ieguvumu "Soda naudas apjoms" ir atspoguļota, balstoties uz detalizētajā projekta aprakstā iekļauto informāciju:   "ES tiesību aktu pārņemšanas termiņu kavēšanas gadījumā, LR būtu jāmaksā soda naudas un kavējuma naudas. Soda naudas var tikt noteiktas robežās no 156,4 EUR/dienā līdz 3128 EUR/dienā un kavējumu nauda no 476 EUR/dienā līdz 28 560 EUR/dienā, līdz ar to tās var sastādīt ievērojamas naudas summas. Pat ja tikai viena ES tiesību akta ieviešana kavējas tikai par vienu nedēļu – 7 dienām, kopējā soda un kavējuma summa var sastādīt jau 113 120 EUR (pieņemot, ka vidējā soda naudas summa par vienu dienu ir 1 642 EUR, vidējā kavējuma nauda par vienu dienu ir 14 518 EUR). Pieņemot, ka 10 gadu laika periodā šādas kavēšanās ir iespējamas vairākas reizes, pat ja kavējumi būtu tikai trīs gadījumos, tad kopējais soda naudas apjoms sastādītu 339 360 EUR. LR piestādītās soda naudas būtu jāmaksā no valsts budžeta un šos līdzekļus nebūtu iespējams izmantot citu sabiedrībai svarīgu mērķu realizēšanai."  Papildus norādāms, ka no detalizētajā projekta aprakstā iekļautās informācijas skaidri secināms, ka plānotie risinājumi novērsīs minēto kavējumu rašanos, jo tiek ieviests kontroles mehānisms, kas sasaistīts arī ar Valsts kancelejas izstrādāto informācijas sistēmu "Vienotais tiesību aktu projektu izstrādes un saskaņošanas portāls". Attiecībā uz minēto, ka atgādināšana par termiņiem notiek arī pašlaik (tai skaitā ņemot vērā sniegto informāciju, ka ESTAPIKS darbības pārtraukumu gadījumā tas tiks veikts telefoniski/ar vēstuļu vai e-pasta starpniecību), vēlamies uzsvērt, ka, ievērojot darbības nepārtrauktības riskus, kas saistīti ar esošo ESTAPIKS risinājumu, dotie aprēķini ir modelēti situācijā, ja nav automatizēta risinājuma ES tiesību aktu informācijas apritei. Manuāla informācijas izplatīšana par ES dokumentiem un saistītajiem kontroles termiņiem var būt tikai īslaicīgs risinājums ārkārtas situācijās. Tas nav ilgtspējīgs starpinstitucionālās sadarbības modelis ES tiesību pārņemšanas, ES tiesu lietu aprites un pārkāpumu procedūru koordinācijas jomā, ievērojot lielo informācijas apjomu un ierobežotos cilvēkresursus šāda manuāla darba veikšanai.   1. Informācija par ieguvumu "Informācija par ES tiesību aktu pārņemšanu un ES Tiesas lietām" ir atspoguļota, balstoties uz detalizēto projekta aprakstu, kurā tiek detalizēti skaidrots minētā aprēķina pamatojums. Proti, detalizētajā projekta aprakstā ir iekļauta šāda informācija:   "Esošais publiskais portāls ir veidots daudzus gadus atpakaļ un tas ir tehnoloģiski novecojis, līdz ar to informācijas meklēšanas/atrašanas process noris ilgāk, kā arī esošajā portālā nav pieejama pilnīga informācija un lietotājam papildus informācija ir jāmeklē arī citos avotos. Šobrīd, lai atrastu nepieciešamo informāciju, lietotājam ir nepieciešama apmēram 30–40 minūtes, jo:  • esošais ESTAPIKS jau tiek izmantots vairāku gadu garumā, tāpēc datu apjoms tajā ir uzkrāts salīdzinoši liels un rezultātā ārējā portālā ir vērojamas ātrdarbības problēmas, piemēram, datu atlase ievadot kritērijus, kur nepieciešams apstrādāt lielu datu apjomu, notiek ar aizturi;  • ES tiesību aktu sarakstā nav iespējams meklēt pēc CELEX numura un tas būtiski ietekmē informācija atrašanas ātrumu, jo tas ir unikāls dokumenta identifikācijas numurs EUR-Lex sistēmas datubāzē, kurš tiek ļoti bieži izmantots citos informācijas avotos un līdz ar to kritērijs, pēc kura lietotāji labprāt veiktu meklēšanu;  • sarakstos nav pieejama iespēja pārslēgties uz konkrētu lapu, tā rezultātā lietotājam ir nepieciešams manuāli iet cauri visām lapām, piemēram, ja nepieciešamais ieraksts ir atrodams pēdējā lapā;  • meklēšanas kritēriju ievade ir neērta un prasa papildus laiku kritēriju ievadē, piemēram, datumu kritēriju norādīšanas laukos nav iespējams pārslēgties uz gadu skatu un lietotājam ir nepieciešams lapot pa mēnešiem, lai norādītu vajadzīgo datumu;  • būtiska informācija, kura interesē ārējā portāla apmeklētājus, ir nacionālie tiesību akti, ar kuriem konkrētais ES tiesību akts ir pārņemts. Šobrīd šāda informācija ir pieejama tikai daļai ES tiesību aktu un nepieciešamie dati ir jāmeklē citos avotos. Lai to novērstu, ieviešot jauno risinājumu, tiks izstrādāta integrācija ar TAP (Tiesību aktu portālu) un lietotājs varēs ātri un ērti iepazīties ar visu nepieciešamo informāciju.  Veicot Sistēmas veiktspējas uzlabojumus, veicot meklēšanas lietojamības uzlabojumus, izstrādājot integrāciju ar TAP, plānots panākt, ka lietotājs informāciju varēs atrast apmēram 2 reizes ātrāk, līdz ar to ietaupot apmēram 18 minūtes." |
| 6. | **Rīkojuma projekta pielikums** | **7. iebildums.**  Lūdzam pielikumā precizēt Projekta rezultāta rādītāja Nr.2 "Pierakstīšanās iespēja uz jaunumiem par ES pārņemtajiem tiesību aktiem un ES Tiesu lietām" mērvienību "Procents no pārņemtajiem ES tiesību aktiem un ES Tiesu lietām, par kurām iespējams saņemt jaunumus", ņemot vērā, ka piedāvātā mērvienība neatspoguļo apjomu, par kādu varētu tikt izmantots pakalpojums, tikai faktisko iespēju, kas tiks nodrošināta īstenojot Projektu. | | **Panākta vienošanās elektroniskās skaņošanas laikā** | | **Pārrunāts starpinstitūciju sanāksmē.**  Rīkojuma projekta pielikumā nav nepieciešams precizēt rādītāja Nr. 2 "Pierakstīšanās iespēja uz jaunumiem par ES pārņemtajiem tiesību aktiem un ES Tiesu lietām" mērvienību "Procents no pārņemtajiem ES tiesību aktiem un ES Tiesu lietām, par kurām iespējams saņemt jaunumus", tā kā nav iespējams precīzi zināt ES pārņemto tiesību aktu un ES Tiesu lietu skaitu. |
| 7. |  | **1. priekšlikums**  Lūdzam precizēt pielikumā ietverto informāciju par norādīto darbību Projekta mērķa Nr.2 "Ārējā portāla www.estiesibas.lv izstrāde un ieviešana" sasniegšanai, ņemot vērā, ka šobrīd jau pastāv un darbojas portāls [www.estiesibas.lv](http://www.estiesibas.lv). Ja ir plānoti ieguldījumi portāla [www.estiesibas.lv](http://www.estiesibas.lv) pilnveidošanai, lūdzam anotācijā skaidrot, vai tiks nodrošināta demarkācija ar Norvēģijas valdības divpusējā finanšu instrumenta projektā Nr. LV0009 "Tehniskā palīdzība *Acquis communautaire* ieviešanā" veiktajiem ieguldījumiem. Vienlaikus aicinām izvērtēt iespēju papildināt pielikuma sadaļu "Saistība ar iepriekšējā plānošanas perioda projektiem, projekta lietderība un ieguldījums specifiskā atbalsta mērķa turpmāk – SAM) rezultāta rādītājos" ar informāciju par minēto īstenoto projektu. | | **Panākta vienošanās elektroniskās skaņošanas laikā** | | Saskaņā ar Finanšu ministrijas 2012. gada 6. februāra vēstuli Nr. 16-6-06/743 "Par projekta LV0009 noslēguma pārskata apstiprināšanu" projekta Nr. LV0009 "Tehniskā palīdzība *Acquis communautaire* ieviešanā" granta līgums starp Norvēģijas Ārlietu ministriju un Latvijas Republikas Finanšu ministriju par projekta finansēšanu bija spēkā 5 gadus pēc projekta noslēguma pārskata apstiprināšanas, t.i. līdz 2017. gada 27. janvārim. Līdz ar to Tieslietu ministrijai vairs nav jāievēro granta līgumā noteiktais specifiskai nosacījums par projekta ietvaros iegādātā iepirktā aprīkojuma uzturēšanu darba kārtībā un izmantošanu projekta mērķiem vismaz 5 gadus pēc projekta noslēguma pārskata apstiprināšanas un Tieslietu ministrijas neplāno ieguldījumus portālā [www.estiesibas.lv](http://www.estiesibas.lv) pilnveidošanā. |
| 8. |  | **2. priekšlikums**  Pielikumā kā 4. projekta darbība norādīta "Sabiedrības informēšana un izglītošana par ESTAPIKS jauno versiju". Vēršam uzmanību, ka šī Projekta ietvaros ir attiecināmi tikai MK noteikumu Nr. 653 20.14. apakšpunktā noteiktie obligātie publicitātes pasākumi (kam daudzos gadījumos izmaksas projektā netiek paredzētas, jo jāizvieto tikai viens plakāts un informācija internetā) un MK noteikumu Nr. 653 20.13.1. un 20.13.3.apakšpunktā noteiktie pasākumi konkrētajai mērķa grupai, kas ir šaurāka par "sabiedrību" (kas nav obligāti veicami), kā arī projektā jāplāno tikai tādas darbības, kam paredzēts finansējums projekta ietvaros. Gadījumā, ja pielikumā minētie informācijas un komunikācijas pasākumi nav iepriekš uzskaitītie vai tiem projektā netiks paredzētas izmaksas, aicinām šo darbību svītrot un vēlāk arī neiekļaut projekta iesnieguma 1.5.punktā "Projekta darbības un sasniedzamie rezultāti". Atbilstoši nepieciešams precizēt anotācijas I sadaļas "Tiesību akta projekta izstrādes nepieciešamība" 2.punktā "Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība" ietverto informāciju. | | **Ņemts vērā** | | **Rīkojuma projekta pielikuma sadaļā "Darbības projekta mērķu sasniegšanai" svītrota 4. projekta darbība.** |
| Atbildīgā amatpersona | | |  | |
|  | | | (paraksts) | |

Raivis Kronbergs

|  |
| --- |
| (par projektu atbildīgās amatpersonas vārds un uzvārds) |
| Tieslietu ministrijas valsts sekretārs |
| (amats) |
| 67 036 702 |
| (tālruņa un faksa numurs) |
| raivis.kronbergs@tm.gov.lv |
| (e-pasta adrese) |